**LUMINIŞUL**

*Andreionthepoetry*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Am luat în piept poteca s-o respir,

Cu toate că ştiam ce hopuri are,

Ce-ntortocheate coturi şi ce fiare

Pândeau după oricare-al ierbii fir.

Voiam s-ajung în vechiul luminiş

Săpat cu răni adânci de sacrificiu

De orgolioşii ce-şi fac un deliciu

Din a-l brăzda cu-al plugului tăiş...

Am auzit că-acolo se găseşte

Doar linişte trăindă de mirare

Şi mintea se topeşte în uitare,

Iar inima acolo se-ntăreşte...

Şi am ajuns la marginea pădurii,

Văzând lumina din poiana largă

În care stă tot răul să se spargă,

Dând loc iubirii-n detrimentul urii!

Ce încântat am fost de fuga-mi iute

Din lumea ce ostil îşi toacă fiinţa,

Nemaivăzând care-i e trebuinţa!

Şi relele păreau a fi pierdute...

Dar când să calc cu sufletu-n lumină,

Nori grei şi negri-au răbufnit în tunet,

Plouându-şi cu mândrie şi răsunet

Un râs amarnic şi găsindu-mi vină...

Aştept să treacă ploaia biciuindă

Facându-mi adăpost din rugăciune,

Uitându-mă spre-a cerului genune

Ca într-un lac cu tulbure oglindă...